Diari Oficial de la Generalitat Valenciana


Sumari del DOGV 1905, del 17-11-1992 (1992/826412)

ORDRE de 26 d'octubre de 1992, de la Conselleria de Cultura, Educació i Ciència, per la qual regula les funcions de coordinació derivades de l'inscripció de l'Institut Valencià d'Arts Escèniques, Cinematografia i Música a l'esmentada conselleria.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/26/(3)/dof/vci/html**

### Dades del document

Número de DOGV
:   1905

Data del DOGV
:   17-11-1992

Secció del DOGV
:   DISPOSICIONS GENERALS

Número del document
:   1992/826412


Data del document
:   26-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 d'octubre de 1992, de la Conselleria de Cultura, Educació i Ciència, la qual regula les funcions de coordinació derivades de l'adscrpció de l'Institut Valencià d'Arts Escèniques, Cinematografia i Música a l'esmentada Conselleria.  
L?Institut Valencià d?Arts Escèniques, Cinematografia i Música (IVAECM), creat per la Llei 9/1986, de 30 de desembre, de la Generalitat Valenciana, i adscrit a la Conselleria de Cultura, Educació i Ciència, té com a finalitat el desplegament de la política cultural de la Generalitat Valenciana en el camp de les arts escèniques i de la música, per a la qual cosa té atribuïdes les funcions establertes en l'article 3.2 d'aquesta llei. Té autonomia econòmica i administrativa per a la realització de les seues finalitats, amb subjecció a la Llei d'Hisenda Pública de la Generalitat i a l?ordenament jurídic privat, la qual cosa el converteix en un instrument idoni per a la gestió àgil de projectes i actuacions que hagen de dur-se a terme amb criteris empresarials.  
Per altra banda, d?acord amb el que disposa la Llei 5/1983, de 30 de desembre, de Govern Valencià, el Decret 115/1992, de 20 de juliol, pel qual s'estableix el Reglament Orgànic i Funcional de la Conselleria de Cultura, Educació i Ciència, disposa que la Direcció General de Promoció Cultural és el centre directiu al qual correspon, sota la direcció superior del conseller, la proposta i l?execució de la política cultural del departament, i li atribueix, en particular, les funcions de promoció, ajuda i difusió de totes les activitats que es realitzen per qualsevol mitjà d?expressió artística, l?estudi, l?elaboració i la proposta de normes i les disposicions sobre les matèries del seu àmbit funcional, i també dictar resolucions, circulars i instruccions sobre aquestes.  
La necessària coordinació de les actuacions de l?IVAECM i de les que corresponen a la Direcció General de Promoció Cultural, aconsella arbitrar les vies o els mecanismes adequats per tal d?aconseguir-ne la major eficàcia, amb criteris de complementarietat i coherència de la política cultural desplegada per la Generalitat Valenciana, qualsevol que siga l?àmbit des del qual es promoguen.  
En atenció d'aquests motius i fent ús de les facultats que em confereixen l'article 35 de la Llei 5/1983, de 30 de desembre, de Govern Valencià, i els articles sisè i novè de la Llei  
9/1986, de 30 de desembre, de la Generalitat Valenciana, i d'acord amb la disposició addicional primera del Decret 115/1992, de 20 de juliol, pel qual s'estableix el Reglament Orgànic i Funcional de la Conselleria de Cultura, Educació i Ciència,  
ORDENE  
Primer  
Són atribuïdes al Director General de Promoció Cultural les funcions de coordinació de les activitats que desplegue l?Institut Valencià d?Arts Escèniques, Cinematografia i Música (IVAECM) amb les directrius i els plans d?Actuació de la Conselleria de Cultura, Educació i Ciència, en matèria de promoció i difusió cultural.  
Segon  
De conformitat amb allò que disposa el número anterior i sense perjudici de les atribucions que la Llei 9/1986, de 30 de desembre, de la Generalitat Valenciana, confereix als òrgans rectors de l?IVAECM, corresponen a la Direcció General de Promoció Cultural les funcions de coordinació següents:  
a) Assistir i assessorar el conseller en l?exercici de les facultats que té atribuïdes com a President de l?IVAECM i del consell rector d'aquest.  
b) Emetre informe de les propostes de plans i programes d'actuació, avantprojecte de pressupostos, de convenis o acords l'autorització dels quals corresponga al conseller, i les propostes de modificació d'aquestes i també dur el seguiment de les que, si escau, s'aproven.  
c) Proposar les directrius i resolucions, o dictar les circulars o institucions que necessite la coordinació de les activitats de l?IVAECM amb les desplegades per la conselleria i, si escau, pels altres departaments i organismes de la Generalitat Valenciana.  
d) Qualsevol altra funció anàloga que es derive de l'adscripció de l?IVAECM a la Conselleria de Cultura, Educació i Ciència, sense perjudici de les que corresponga exercir a d'altres òrgans del departament.  
Tercer  
En l?exercici de les funcions expressades en els números anteriors, la Direcció General de Promoció Cultural podrà demanar a l?IVAECM tota la documentació i informació que necessite sobre els assumptes que concerneixen a aquest organisme.  
Quart  
Es revocada la delegació de facultats continguda en l'article u de l?Ordre de 23 de desembre de 1987, del Conseller de Cultura, Educació i Ciència, i queda derogat aquest article.  
Cinquè  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'octubre de 1992. '  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI